الإدعاء
- صور منتشرة بشكل كبير جدًا لما يبدو إنه تشققات على سطح القمر، مع تعليق: "﴿ اقْتَرَبَتِ السَّاعَةُ وَانشَقَّ الْقَمَرُ ﴾ ١٧ مايو الواحدة صباح اليوم - وكالة ناسا".
– الصور قديمة منذ عام 2010 وليست حديثة، وحسب وكالة ناسا فهي تظهر ظاهرة جيولوجية عادية وليس انشقاق في القمر. 


– الصورتان اللتان يظهر فيهما سطح القمر متصدع، التقطهما المسبار الفضائي Lunar Reconnaissance Orbiter LRO التابع لوكالة ناسا عام 2010، أما الصورة الثالثة التي يبدو فيها القمر مشقوق تمامًا فهي صورة معدلة بأحد برامج تعديل الصور ومتداولة على الإنترنت منذ سنوات. 


– وحسب تفسيرات علماء ناسا، فإن ما يظهر في الصور هو مجرد ظاهرة جيولوجية تسمى “Thrust Fault فالق الدفع” في القشرة القمرية، وموجود زيها في القشرة الأرضية (موجودة في أماكن كثيرة حول العالم مثل جبال الهيمالايا)، وظهرت على سطح القمر نتيجة تقلصه (تقلص نصف قطر القمر 100 متر) بسبب برودة الجزء الداخلي للقمر. 


– وبسبب إن القمر حجمه صغر ومساحته تقلصت، كان لازم القشرة والوشاح القمري يكون لهم رد فعل، عشان كدا اتحركت كتلتين تجاه بعضهما، لترتفع واحدة فوق الأخرى، وينتج عن الحركة دي كسر وانحدار حاد في القشرة، وأطلق عليه علماء ناسا “Lobate scarps” أي “الصدوع المفصصة” ومعروف منها 84 صدعًا موزعين بشكل عشوائي على سطح القمر، وعمرها الجيولوجي حديث (لا تزيد على بليون سنة) وفي زيها كمان على كوكب عطارد. 


– بالنسبة لموضوع انشقاق القمر فهو ثابت دينيًا عند المسلمين لكن لا يوجد أدلة علمية عليه حتى الآن بحسب وكالة ناسا، وده اللي أكده العالم براد بلي، في مشروع وكالة ناسا المخصص لدراسة القمر، حيث قال ردُا على سؤال حول الأمر: “ليس لدينا حاليًا أي دليل على أن القمر انقسم في الماضي ثم التحم من جديد”. 


– يذكر أن وحدة تقصي الحقائق في وكالة فرانس برس سبق وصححوا هذه الشائعة.